Ìtàn ilẹ̀ Nàìjíríà ni a lè tọpa rẹ̀ sí nkan bí ẹgbẹ̀rún ọdún kan ó lé ọgórùún ọdún sẹ́yìn káàkiri àwọn abúlé, ìletò àti àwọn ìlú káàkiri Àrin gbùngbùn ìlà-Oòrùn àti gbogbo ilẹ̀ Áfíríkà pátá (1100 BC). Ọ̀gọ̀rọ̀ àwọn ìlú jànkàn jànkàn ìgbà láé láé tí wọ́n ti lajú tínwọ́n sì ti ń ṣèjọba ara wọn ṣáájú ọ̀làjú ayé òde òní ni wọ́n ti wà tí wọ́n sì para pọ̀ láti orílẹ̀-èdè kan ṣoṣo. Lára àwọn ìlú bẹ́ẹ̀ ni a ti rí Ilẹ̀ Ọba Bìní, Ilẹ̀ Ọba ti Ọ̀yọ́ àti Ilẹ̀ Ọba ti Ńri ti àwọn ẹ̀yà Ìgbò. Ẹ̀sìn Ìmàle wọ orílẹ̀-èdè Nàìjíríà láti apá Àríwá pàá pàá jùlọ ilẹ̀ Ọba Bọ̀nú láàrín ọdún (1068 Ad) Nígbà tí ẹ̀sìn ìgbàgbọ́ wọ àárín àwọn ènìyàn ilẹ̀ Nàìjíríà láti ọwọ́ ọ̀gbẹ́ni Augustinian àti Capunchin tí wọ́n jẹ́ olùṣọ́ àgùtàn láti orílẹ̀-èdè Potogí ní ọ̀rùndún kẹèédógún 15th century. ilé Ọba Songhai mú díẹ̀ lára ilẹ̀ Nàìjíríà. Ipa tí òwò-ẹrù nínú ìtàn orílẹ̀-èdè !